Last Flag Flying

Last Flag Flying er en amerikansk dramafilm fra 2017. Regissør var Richard Linklater, som også skrev manus sammen med Darryl Ponicsan. Hovedrollene ble spilt av Steve Carell, Bryan Cranston, og Laurence Fishburne som tre krigsveteraner fra Vietnamkrigen, som gjenforenes etter at en av sønnene deres blir drept under Invasjonen av Irak i 2003. Filmen hadde premiere under New York Film Festival den 28. september 2017.

Handlingsreferat 
I 2003 besøker Larry «Doc» Shepherd puben til Sal Nealon, en tidligere marinesoldat som Larry hadde tjenestegjort sammen med i Vietnam. Sal blir med Larry på en improvisert kjøretur, hvor Doc avslører at han også har sporet opp en annen tidligere kamerat fra Vietnam: Richard Mueller (spilt av Laurence Fishburne) som nå er pastor. Sal og Larry blir invitert til middag hos Mueller-familien. Larry forteller at han nylig har blitt enkemann, og nettopp har mistet sin eneste sønn i Irak-krigen.

Larry innrømmer at han sporet opp Sal ​​og Mueller i håp om at de ville følge ham for å hente sønnen Larry Jr.s levninger og følge sønnen til begravelsen. Sal sier seg enig, selv om Mueller først er nølende. Mueller påstår at Sal og Larry representerer en mørk tidligere periode i livet hans. Hans kone oppfordrer ham til å være med, så han går motvillig med på å følge med sine tidligere kamerater.

Underveis kolliderer Sal og Mueller, på grunn av sine forskjellige filosofier og skyldfølelsen over fortiden. Både Sal og Mueller (med kallenavnet Mauler) henga seg til alkohol, narkotika og prostituerte da de var i militæret. Ved en anledning brukte de opp hele forsyningen av den da 19 år gamle Larrys smertestillende medisiner, noe som førte til en unødvendig smertefull død for en annen av deres medsoldater. Sal, som ikke har noen sosiale filter på grunn av en hodeskade fra Vietnamkrigen, kritiserer ofte Mueller for å ha blitt religiøs, samtidig som Mueller uttrykker frustrasjon på grunn av Sals mangel på modenhet.

Ved Dover Air Force Base ber Doc om å få se det lemlestede liket av sønnen, mot råd fra både Mueller og oberstløytnant Willits. En annen soldat, Charlie Washington, forteller Sal og Mueller at Larry jr. ble drept da han var på handletur på et irakisk marked, i motsetning til den offisielle historien om at han ble drept mens han slåss heroisk. Sal avslører denne hemmeligheten for en desillusjonert Larry, som nekter å begrave sønnen sin på Arlington National Cemetery.

Larry insisterer på å gi Larry jr. en sivil begravelse. Willits beordrer Washington til å tvinge Larry til å ombestemme seg om å få sin avdøde sønn begravet i sivile klær. Sal, Mueller og Larry begynner deretter på en lang biltur hjem. Sal ber Larry flytte til hjembyen sin for å drive puben sammen med ham. De tre kjøper sine aller første mobiltelefoner for å holde kontakten videre.

Reisen deres tar dem videre til Boston, hvor Sal insisterer på at de burde møte moren til Jimmy Hightower, en annen marinesoldat som døde smertefullt uten morfin på omtrent samme tid som Larrys sønn. Når de ankommer, innser de at moren hans, Mrs. Hightower, ble fortalt den samme historien om sønnens heltemot som Larry fikk høre om Larry jr. Sal bestemmer seg for å aldri fortelle henne den egentlige historien om hva som skjedde med sønnen hennes.

Gruppen returnerer etter hvert til Portsmouth, for Larry jrs. begravelse. Charlie Washington overtaler Larry om at sønnens sivile klær kommer til å være vil være alt for små for ham. Han mener sønnen hans istedenfor burde begraves i uniform. Ved begravelsen har også Sal og Mueller på seg gamle militæruniformene sine, og deltar i seremonien. Tilbake hjemme hos Larry gir Charlie ham et brev fra sønnen. Larry leser sønnens ønske om å bli gravlagt ved siden av moren sin, iført uniform.

Skuespillere 

 Steve Carell som Larry "Doc" Shepherd
 Bryan Cranston som Sal Nealon.
 Laurence Fishburne som Richard Mueller.
 J. Quinton Johnson som Charlie Washington.
 Cicely Tyson som Mrs. Hightower.
 Deanna Reed-Foster som Ruth Mueller.
 Yul Vazquez som oberstløytnant Willits.

Eksterne lenker 
 

Engelskspråklige filmer
Dramafilmer fra USA
Filmer fra 2017